Gladys Kokorwe

**Gladys Keitumetse Theresa Kokorwe**, PH (20 November 1947 – 11 March 2026)ene ele  mme wa lepolotiki o o kileng a nna molaola dipuisano kwa palamenteng go tswa ka ngwaga wa 2014 go tsena ka wa 2019.O tshotswe ka ngwaga wa 1947 kgwedi ya Ngwanatsele e le malatsi a le masome a mabedi. E ne e le leloko la Botswana Democratic Party (BDP).

Pele ga a tsenelela dipolotiki, Kokorwe e ne ele mmereki wa ga Goromente. O ne a tlhophiwa go ya palamenteng ka ditlhopho tsa 1994 tsa sechaba, mme a bereka e le mothusa tona ka puso ya ga Festus Mogae go tswa ka 1999 go tsena ka 2004. O ne a nna mothusa motsamaisa dipuisano go tswa ka 2004 go tsena ka 2008, a nna tona ka puso ya ga Ian Khama go tswa ka 2008 go tsena ka 2009 fa a tlogela palamente. Kokorwe o ne a bereka e le moemedi wa Botswana kwa Zimbabwe go tswa ka 2009 go tsena ka 2014, mme a boela mo polotiking morago ga ditlhopho tsa 2014, fa a ne a nna ene oo atlegileng mo baemeding ba go nna batsamaisa dipuisano.

## Kgodiso ya gagwe
Kokorwe o tsholetswe kwa Cape Town kwa Aforika Borwa, kwa rragwe a neng a bereka teng. O ne a busediwa kwa Botswana fa a le dingwaga tse di lesome, a tsena sekolo se se botlana kwa Thamaga kwa kgaolong ya Kweneng. O ne a fetsa sekolo se segolwane kwa sekolong se go nniwang kwa go sone sa Moeng College kwa Tswapong Hills. Morago ga go tlogela sekolo, Kokorwe a hirwa mo ga Goromente ko a neng a simolola go bereka a thaepa. O ne a tloga a bereka mo maemong a mo ofising a le mmalwa kwa local government, a bereka e le commercial officer kwa Lobatse, e le town clerk kwa Sowa le Gaborone le assistant council secretary kwa Kgatleng District. Morago ga go bereka e le chief training officer kwa local government, a boela kwa kgaolong ya Kgatleng e le moeteledipele.

## Sepolotiki

### 1994 — 2008
Ka ditlhopho tsa 1994 tsa sechaba, Kokorwe o ne a tlhophiwa go emela Thamaga kwa palamenteng ele moemedi wa Botswana Democratic Party (BDP) a tlhatlhama Peter Mmusi o a neng e le mothusa tautona wa pele o neng a tlhokafala pele ga ditlhopho. O ne a fetogela kwa kgaolong ya botlhophi ya Kweneng borwa ka ditlhopho tsa 1999, mme a tlhomiwake Tautona Festus Mogae go nna  mothusa tona wa Local Government (ka fa tlase ga ga tona Margaret Nasha) . Kokorwe o ne a ntshiwa mo ministring o morago ga ditlhopho tsa 2004 mme a tlhophiwa go nna mothusa molaola dipuisano e le motho wa ntlha wa mme go tsena mo maemong a o. Ka ngwaga wa 2004 kgwedi ya Mopitlo o ne a kgalemelwa ke bagolo ba BDP morago ga go bua phatlalatsa kgang ya gore Louis Nchindo o neng e le moeteledipele wa Debswana Diamond Company a tsenelele dipolotiki. Se se ne se bonwa e le matshosetsi mo bagoging ba pathi.

### 2008 go tsena gompieno
Ka ngwaga wa 2008 kgwedi ya Moranang, Kokorwe o ne a tlhophiwa go nna tona wa Youth Sports and Culture mo bathong ba ba neng ba tlhophilwe ke Ian Khama o o neng a tlhatlhama Festus Mogae e le tautona. O ne a bereka e le tona go fitlhelela ka ditlhopho tsa 2009 tse a neng a ithola marapo go tswa kwa palamenteng. Ka kgwedi ya Phatwe ngwaga wa 2008, Kokorwe o ne a nna mopalamente wa ntlha mo Botswana go fetisa molao e le mopalamente o o ikemetseng. Molao wa gagwe, o a neng a o beile pele ga mapalamente, o ne o ikaelela go sireletsa batswasetlhabelo ba kgokgontsho ya selegae. Dikgwedinyana morago ga go tlogela palamente, ka ngwaga wa 2009 kgwedi ya Morule, Ian Khama o ne a tlhoma Kokorwe go nna moemedi wa Botswana kwa Zimbabwe. O ne a berekela kwa Harare, mme gape a letleletswe go berekela kwa Malawi, Mozambique le Mauritius.

Ka ngwaga wa 2014, kgwedi ya Ngwanatsele morago ga ditlhopho tsa 2014, Kokorwe o ne a boela mo polotoking a emetse BDP go lwela maemo a bolaola dipuisano kwa palamenteng. O ne a fenya Margaret Nasha ka ditalama di le masome a mane le bongwe ene a bone tse di masome a mabedi le bongwe, Nasha ene a tlhophilwe ke diphathi tsa kganetso. Nasha e ne e le leloko la BDP, mme ba tlhoka kutlwisisano le tautona Khama. Pele ga kgang ya go nna molaola dipuisano e bewa fa pele ga palamente, go ne go na le ngangisano ya gore a go tlhophiwe ka go buiwa kana ka tlhopho ya sephiri. Puso e ne e ipelaetsa gore tlhopho ya sephiri ga e ka fa molaong, mme kwa kgotla tshekelong ga fitlhelwa e le gore go a letlelesega.

## Loso
Kokorwe o tlhokafetse kwa Gaborone ka 11 Mopitlwe 2026, a le dingwaga di le 78.

## Tlotla

* Motlotlegi Kokorwe o ne a abelwa seabe sa tlotla sa ga tautona

## Bona gape

* Bomme ba batsamaisa dipuisano kwa palamenteng

## Dipadi tse dingwe

* http://www.weekendpost.co.bw/26209/columns/gladys-kokorwe-a-living-legend/ 

## Metswedi